ୟୁସମାର୍ଗ, ଭାରତୀୟ ରାଜ୍ୟ ଜମ୍ମୁ କାଶ୍ମୀରର ଉପତ୍ୟକାରେସ୍ଥିତ ଏକ ଶୈଳନିବାସ । ଏହା ଜମ୍ମୁ ଓ କାଶ୍ମୀରର ଦକ୍ଷିଣକୁ ୪୭ କିଲୋମିଟର ଦୂରରେ ଅବସ୍ଥିତ । ଭୌଗୋଳିକ ସ୍ଥିତି ୟୁସମାର୍ଗ କାଶ୍ମିରୀ ଭାଷା ଅନୁସାରେ  "ଯୀଶୁଙ୍କ ଉପତ୍ୟକା " କୁ ବୁଝାଏ । କଥିତ ରହିଛି ଯୀଶୁଙ୍କ ପୂର୍ବଜମାନେ ଏଠାକୁ ଆସିଥିଲେ ଓ ୟୁସମାର୍ଗରେ କିଛି କାଳ ରହିଥିଲେ । ଏହି ଉପତ୍ୟକାରେ ଆଲପାଇନ ଜଙ୍ଗଲ ସହିତ ଶିଖରରେ ବରଫାବୃତ ଥିବା ପର୍ବତ ସହ ପାଇନ ଜଙ୍ଗଲ ରହିଛି । ୧୩ କିଲୋମିଟର ଦୂର ଚରାଇ ସରିଫ ସହରଟି ଦୁଧଗଙ୍ଗା ନଦୀ ଟାଟାରେ ରହିଛି । ଏହି ନଦୀ ଝେଲମ ନଦୀର ଏକ ଉପ ନଦୀ । ହିମାଳୟ ପର୍ବତ ମାଲାର ପିର ପଞ୍ଜଳ ଶୃଙ୍ଗ , ସନ ସେଟ ଶ୍ରୁଙ୍ଗ ଆଦି ରହିଛି । ଏହାର ଉଚ୍ଛତା ସମୁଦ୍ରପତ୍ତାନଠାରୁ ୨୩୯୬ ମିଟର । ଏଠାରୁ ୪ କିଲୋମିଟର ଟ୍ରେକିଂରେ ଗଲେ ଏକ ହ୍ରଦରେ ପହଞ୍ଚି ହୁଏ । ସେଠାରୁ ପୁଣି ୧୦ କିଲୋମିଟର ଟ୍ରେକିଂରେ ଗଳାପରେ ସାଙ୍ଗ-ଇ-ସଫେଦ ନାମକ ବରଫ ଆଚ୍ଛାଦିତ ହ୍ରଦରେ ପହଞ୍ଚି ହୁଏ । ଏଠାରେ ଖରା ଦିନେ ମଧ୍ୟ ବରଫ ଥିବାରୁ ସ୍କେଟିଙ୍ଗ ଆଦି କରି ହୁଏ । ୟୁସମାର୍ଗକୁ ଶ୍ରୀନଗର ସହର ବା ଶ୍ରୀନଗର ବିମାନବନ୍ଦର।  ରୁ ସହଜରେ ପହଞ୍ଚି ହେଇ ଥାଏ .ଶ୍ରୀନଗରରୁ ୪୭ କିଲୋମିଟର ଦୁରତ୍ୱ କାର ବା ବସ ଯୋଗେ ଚରାରୀ ଶରିଫ ସହର ଦେଇ ପହଞ୍ଚି ହୁଏ ।ଶୀତ କାଳରେ ଏହା ବରଫ ପାଇଁ ବାହ୍ୟ ଜଗତରୁ ବିଚ୍ଛିନ୍ନ ରହେ ।